GRAMMYพุ่ง 9% รับหนัง”ฉลาดเกมส์โกง”โกยรายได้ทะลัก-โบรกฯชี้กำไรปี 60 ฟื้นตัวเด่น
GRAMMY พุ่งเกือบ9% รับหนัง"ฉลาดเกมส์โกง"โกยรายได้ในตปท.ทะลัก-ชี้กำไรปี 60 ฟื้นตัวเด่น โดย ณ เวลา 11.18 น. อยู่ที่ระดับ 12.40 บาท บวก 1.00 บาท หรือ 8.77% ด้วยมูลค่าซื้อขาย 32.65 ล้านบาท
16 ต.ค. 2560

ผู้สื่อข่าวรางาน บริษัท จีเอ็มเอ็ม แกรมมี่ จำกัด (มหาชน) หรือ GRAMMY  ณ เวลา 11.18 น. อยู่ที่ระดับ 12.40 บาท บวก 1.00 บาท หรือ 8.77% ด้วยมูลค่าซื้อขาย 32.65 ล้านบาท

บล.เอเชีย เวลท์ ระบุในบทวิเคราะห์ฯว่า GRAMMY มีประเด็นสื่อจีนระบุว่า ภาพยนตร์”ฉลาดเกมส์โกง” หรือ Bad Genius ของค่ายภาพยนตร์ GDH 559 ซึ่ง GRAMMY ถือหุ้น 51% ประสบความสำเร็จอย่างมากในการเข้าฉายในโรงภาพยนตร์จำนวน 7,000 โรงในประเทศจีน ตั้งแต่ 13 ต.ค.60 กวาดรายได้ 100 ล้านหยวน (500 ล้านบาท) ในช่วง 3 วันแรก
ขณะที่ภาพยนตร์เรื่องนี้ มีต้นทุน 60 ล้านบาท ออกฉายเดือน พ.ค.60 ทำรายได้ 112 ล้านบาท ในประเทศไทย แต่ทำรายได้ดีมากในฮ่องกง 101 ล้านบาท ไต้หวัน 131 ล้านบาท มาเลเซีย 47 ล้านบาท และกำลังเตรียมเข้าฉายในเกาหลีใต้ 19 ต.ค.60 และออสเตรเลีย 26 ต.ค.60
ฝ่ายวิจัยมีความเห็นว่าครึ่งแรกปี 60 GRAMMY ทำกำไรเพียง 12 ล้านบาท จากปีก่อนขาดทุน 252.97 ล้านบาท คาดว่ารายได้จากภาพยนตร์ดังกล่าวที่เข้ามาหลังไตรมาส 2/60 จะทำให้กำไรในปี 60 พลิกฟื้นกลับมาได้ดี